П Р О Т О К О Л   № 8
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 20.03.2018 г.

Днес, 20.03.2018 г. /вторник/ от 12.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова - отсъства
    Евгени Диков 
						   
На заседанието присъства експертният сътрудник на комисията: Светла Кирилова – старши експерт в отдел „Съдебни кадри” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от Главния прокурор на РБългария за трансформиране на 1 /една/ щ.бр. за длъжност „домакин“ в 1 /една/ щ.бр. за длъжност „младши специалист-домакин“ в щата на Учебна база „Цигов чарк“ – гр. Батак. /вх. № ВСС-2990/14.03.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ.бр. за длъжност „домакин“ в 1 /една/ щ.бр. за длъжност „младши специалист-домакин“ в щата на Учебна база „Цигов чарк“ – гр. Батак.
МОТИВИ: С оглед извършена проверка на дейността, свързана с управлението на сградния фонд и техническото обслужване, за доброто стопанисване и запазване на имуществото е необходимо дейностите по приемане, съхранение и отчитане на дълготрайните материални и нематериални активи  и запаси, да се извършва от един служител, който да отговаря за цялото движимо и недвижимо имущество на Учебната база. Исканата трансформация е основателна  в полза на работния процес. Налице е финансова обезпеченост за сметка на утвърдения бюджет на ПРБ за 2018 г.

ВНАСЯ предложението в заседание на Прокурорската колегия към Висшия съдебен съвет, насрочено за 28.03.2018 г., за разглеждане и произнасяне. 

2. ОТНОСНО: Становище от главния секретар на АГП по предложението на и.ф. районен прокурор на Районна прокуратура – Нова Загора за увеличаване щатната численост на съдебните служители. /вх. № ВСС-2493/28.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ искането за увеличаване щатната численост на Районна прокуратура – Нова Загора с 2 /две/ щ.бр. за съдебни служители.
МОТИВИ: По щата на РП-Нова Загора има 5 щ.бр. за съдебни служители и утвърдени 4 щ.бр. за магистрати, от които 2 щ.бр. незаети. Съотношението бр. магистрати/бр. служители е 1:1,25, което е близко до средното за страната – 1:1,28, поради което КСА-ПК предлага да се отхвърли искането за увеличаване на щатната численост на съдебните служители и с оглед предстоящата реформа на съдебната карта на районните прокуратури предстои реорганизация на броя и видовете служители по щатни разписания за обща администрация.
ВНАСЯ предложението в заседание на Прокурорската колегия към Висшия съдебен съвет, насрочено за 28.03.2018 г., за разглеждане и произнасяне. 

3. ОТНОСНО: Уведомление от председателя на Комисия „Съдебна администрация“ към Съдийската колегия на ВСС във връзка с решение на КСА-ПК по протокол № 7/27.02.2018 г., т. 4 по предложението на районния прокурор на Районна прокуратура – Ивайловград и и.ф. председател на Районен съд – Ивайловград за увеличаване щатната численост с 1 /една/ щ.бр. за длъжност „чистач“ в РС-Ивайловград, който да обслужва и РП-Ивайловград. /вх. № ВСС-2253/22.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. УВЕЛИЧАВА щатната численост на Районна прокуратура – Ивайловград с 0,5 /половин/ щ.бр. за длъжност „чистач“.
МОТИВИ:  Необходимост от исканата длъжност, тъй като по щата на РП-Ивайловград не съществува щатна бройка за длъжност „чистач“. Налице е финансова обезпеченост за сметка на утвърдения бюджет на ПРБ за 2018 г.

ВНАСЯ предложението в заседание на Прокурорската колегия към Висшия съдебен съвет, насрочено за 28.03.2018 г., за разглеждане и произнасяне. 

След решение на Прокурорската колегия по т. 3, ИЗПРАЩА искането на Комисия „Съдебна администрация“ към Съдийската колегия на ВСС, за произнасяне относно увеличаване щатната численост на РС-Ивайловград с 0,5 /половин/ щ.бр. за длъжност „чистач“.

4. ОТНОСНО: Становище от районния прокурор на Районна прокуратура – Айтос във връзка с решение на КСА-ПК по протокол № 7/27.02.2018 г., т. 2. /вх. № ВСС-2254/16.03.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. На основание чл. 30, ал. 5, т. 8 от ЗСВ, СЪКРАЩАВА 1 /една/ щатна бройка  за  длъжност „съдебен статистик“ по щата на Районна прокуратура – Айтос.
4.2. На основание чл. 30, ал. 5, т. 8 от ЗСВ, РАЗКРИВА 1 /една/ щатна бройка за длъжност „съдебен деловодител“ по щата на Районна прокуратура – Бургас.
		МОТИВИ: С оглед данните за високата натовареност на магистратите в РП-Бургас и съотношението между броя на магистратите спрямо броя на съдебните служители – 1:1, по-ниско от средното за страната, е необходимо увеличаване на щата на РП-Бургас с 1 /една/ щ.бр. за длъжност „съдебен деловодител“. Има становище от главния секретар на АГП с изнесени данни за съотношението между броя на магистратите спрямо броя на съдебните служители на всички прокуратури от Апелативен район-Бургас и данни за натовареността на прокурорите в апелативния район. Взето е предвид и становището на районния прокурор на РП-Айтос, на основание чл. 30, ал. 5, т. 8 от ЗСВ. 
4.3. ДАВА 7-дневен срок на административните ръководители на Районна прокуратура-Айтос и Районна прокуратура–Бургас, от получаване на настоящото решението, при възможност да приложат процедурата по чл. 343, ал. 2 от ЗСВ за съдебния служител, чиято бройка е съкратена и разкрита нова в РП–Бургас.
		4.4. УКАЗВА на административния ръководител на РП-Айтос при липса на възможност за приложението на чл. 343, ал. 2 от ЗСВ да предприеме действия по прекратяване на трудовите правоотношения със съдебния служител, на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрила при уволнение по чл. 333 от КТ.
	
ВНАСЯ предложението в заседание на Прокурорската колегия към Висшия съдебен съвет, насрочено за 28.03.2018 г., за разглеждане и произнасяне. 

5. ОТНОСНО:  Становища от районните прокурори на РП-Пещера, РП-Първомай, РП-Асеновград и РП-Панагюрище във връзка с решение на КСА-ПК по протокол № 7/27.02.2018 г., т. 1. /вх. № ВСС-2330/12/15.03.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. На основание чл. 30, ал. 5, т. 8 от ЗСВ, СЪКРАЩАВА 1 /една/ щатна бройка  за  длъжност „съдебен секретар“ по щата на Районна прокуратура – Асеновград.
5.2. На основание чл. 30, ал. 5, т. 8 от ЗСВ, СЪКРАЩАВА 0,5 /половин/ щатна бройка  за  длъжност „главен счетоводител“ и 0,5 /половин/ щатна бройка за длъжност „призовкар“ по щата на Районна прокуратура – Панагюрище.
5.3. На основание чл. 30, ал. 5, т. 8 от ЗСВ, СЪКРАЩАВА 1 /една/ щатна бройка  за  длъжност „съдебен секретар“ по щата на Районна прокуратура – Първомай.
5.4. На основание чл. 30, ал. 5, т. 8 от ЗСВ, РАЗКРИВА 3 /три/ щатни бройки за съдебни служители по щата на Окръжна прокуратура – Пловдив, както следва:
- 1 /една/ щ.бр. за длъжност „съдебен деловодител“;
- 1 /една/ щ.бр. за длъжност „съдебен секретар“;
- 1 /една/ щ.бр. за длъжност „съдебен архивар“.
		МОТИВИ: Висока натовареност на магистратите в ОП-Пловдив и съотношение магистрати спрямо броя на съдебните служители – 1:0,83, което е по-ниско от средното за страната – 1:1,28. Представени са данни за съотношението между броя на магистратите спрямо броя на съдебните служители на всички прокуратури от Апелативен район-Пловдив и за натовареността на прокурорите в апелативния район, и за утвърдени щатни бройки за съдебни служители в прокуратури със значително по-високо от средното за страната съотношение между броя на съдебните служители спрямо броя на магистратите, с оглед евентуално прилагане на разпоредбите на чл. 343, ал. 2 от ЗСВ. Поискани са и са постъпили становища от РП-Пърмовай, РП-Пещера, РП-Панагюрище и РП-Асеновград, на основание чл. 30, ал. 5, т. 8 от ЗСВ. С оглед предоставеното становище от главния секретар на АГП и вземайки частично изразените становища на административните ръководители на посочените по-горе четири районни прокуратури е необходимо да се извърши съкращаване и разкриване на щатни бройки за съдебни служители. 
5.5. ДАВА 7-дневен срок на административните ръководители на Районна прокуратура-Асеновград, Районна прокуратура–Панагюрище, Районна прокуратура-Първомай и Окръжна прокуратура-Пловдив от получаване на настоящото решението, при възможност да приложат процедурата по чл. 343, ал. 2 от ЗСВ за съдебните служители, чиито бройки са съкратени и разкрити нови в ОП–Пловдив.
		5.6. УКАЗВА на административните ръководители на РП-Асеновград, РП–Панагюрище и РП-Първомай при липса на възможност за приложението на чл. 343, ал. 2 от ЗСВ да предприемат действия по прекратяване на трудовите правоотношения със съдебните служители, на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрила при уволнение по чл. 333 от КТ.
	
ВНАСЯ предложението в заседание на Прокурорската колегия към Висшия съдебен съвет, насрочено за 28.03.2018 г., за разглеждане и произнасяне. 

6. ОТНОСНО:  Становище от окръжния прокурор на Окръжна прокуратура – Ловеч във връзка с решение на КСА-ПК по протокол № 4/06.02.2018 г., т. 3. /вх. № ВСС-1215/19.03.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ДАВА СЪГЛАСИЕ за трансформиране на 1 /една/ щ.бр. за длъжност „съдебен деловодител“ от служба „Деловодство“ - Окръжен следствен отдел в Окръжна прокуратура - Ловеч в 1 /една/ щ.бр. за длъжност „старши специалист-РНКИ“ в Окръжна прокуратура - Ловеч.
МОТИВИ: Необходимост, във връзка с предстоящо въвеждане на АИС и с оглед спецификата на работата в Регистратура-класифицирана информация, както и съгласно изискванията на чл. 60, ал. 1 и чл. 62 от ППЗЗКИ и изразеното положително становище от административния ръководител на ОП-Ловеч, исканата трансформация е основателна. 

ВНАСЯ предложението в заседание на Прокурорската колегия към Висшия съдебен съвет, насрочено за 28.03.2018 г., за разглеждане и произнасяне. 

Т. Р А З Н И:

7. ОТНОСНО: Уведомление от главния прокурор на РБългария и становище от главния секретар на АГП по предложението от директора на НСлС и заместник на главния прокурор по разследването за увеличаване щатната численост на съдебните служители. /вх. № ВСС-2492/19.03.2018 г. и ВСС-3128/16.03.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. На основание чл. 30, ал. 5, т. 8 от ЗСВ, СЪКРАЩАВА 1 /една/ свободна щатна бройка за длъжност „шофьор-призовкар“ по щата на Военно-апелативна прокуратура.
7.2. На основание чл. 30, ал. 5, т. 8 от ЗСВ, СЪКРАЩАВА 1 /една/ свободна щатна бройка  за  длъжност „главен счетоводител“ по щата на Районна прокуратура – Айтос.
7.3. На основание чл. 30, ал. 5, т. 8 от ЗСВ, СЪКРАЩАВА 2 /две/ свободни щатни бройки по щата на Администрацията на главния прокурор, както следва:
- 1 /една/ щ.бр. за длъжност „старши експерт-финансиране“ в отдел „Бюджет и финансиране“, дирекция „ФСД“;
- 1 /една/ щ.бр. за длъжност „старши експерт“ в сектор „Методология на отчетността“, отдел „Счетоводна дейност и методология“, дирекция „ФСД“.
7.4. На основание чл. 30, ал. 5, т. 8 от ЗСВ, РАЗКРИВА 4 /четири/ щатни бройки за съдебни служители по щата на Национална следствена служба, както следва:
- 3 /три/ щ.бр. за длъжност „главен експерт-криминалист“ в отдел „Криминалистика“;
- 1 /една/ щ.бр. за длъжност „пазач, невъоръжена охрана-пропускар“ в отдел „Оперативен дежурен център“;
МОТИВИ: Във връзка с постъпило предложение от директора на Националната следствена служба за увеличаване щатната численост на администрацията с три щ.бр. за  длъжността „главен експерт-криминалист“ в отдел „Криминалистика“ и една щ.бр. за длъжността „пазач, невъоръжена охрана-пропускар“ в отдел „Оперативен дежурен център“ и изразеното  становище от главния секретар на АГП. Административният ръководител на Военно-апелативна прокуратура е дал съгласие за съкращаване на незаета щатна бройка за длъжността „шофьор-призовкар“. Изискано е щатно разписание и становище относно броя и евентуална трансформация на съдебните служители в Бургаски апелативен район, предвид данните за съотношението между броя на магистратите спрямо броя на съдебните служители на всички прокуратури от Апелативен район-Бургас и данни за натовареността в апелативния район. Налице е финансова обезпеченост за сметка на утвърдения бюджет на ПРБ за 2018 г.

		ВНАСЯ предложението в заседание на Прокурорската колегия към Висшия съдебен съвет, насрочено за 28.03.2018 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
					   ГЕРГАНА МУТАФОВА